Държавен вестник, бр. 94, 2009 г., стр. 39

БРОЙ  94	
Д Ъ Р Ж А В Е Н  В Е С Т Н И К 	
СТР.  39  
Чл. 36. Дирекция „Опазване чистотата на 
въздуха“ осъществява: 
1. организацията по разработването на 
норми за качеството на атмосферния въздух 
(КАВ) и алармени прагове за информиране на 
населението, за съдържание на вредни вещества 
в горивата и свързаните с тях технически и 
качествени изисквания и за допустими емисии 
на вредни вещества, изпускани в атмосферния 
въздух от неподвижни източници;
2. координацията на дейностите, свързани с 
осъществяването на контрола върху спазването 
на нормите по т. 1;
3. координацията съвместно с компетентните 
министерства и ведомства на дейностите по 
ограничаване емисиите на вредни вещества от 
подвижни източници;
4. координацията на дейностите по раз­
работването и изпълнението на програми за 
достигане и поддържане на установените норми 
за КАВ и на оперативни планове за действие 
в случаите на превишаване на установените 
алармени прагове на територията на страната;
5. организиране на разработването и коорди­
ниране изпълнението на програми за осигурява­
не качеството на измерванията в съответствие 
с европейските изисквания в областта;
6. организиране на разработването и коор­
диниране прилагането на необходимите норма­
тивни актове, национални и секторни програми 
и/или планове за действие във връзка с изпъл­
нението на задълженията на страната в рамките 
на Конвенцията за трансгранично замърсяване 
на въздуха на далечни разстояния и свързани­
те с нея европейски нормативни изисквания 
за ограничаване на емисиите от определени 
производства и дейности (големи горивни 
инсталации, дейности, свързани с употребата 
на разтворители, инсталации за съхраняване, 
товарене и разтоварване на бензини и др.);
7. организиране на разработването и коор­
диниране прилагането на нормативни актове, 
национални и секторни програми и/или пла­
нове за действие във връзка с изпълнението 
на задълженията на страната в рамките на 
Виенската конвенция за защита на озоновия 
слой, ратифицирана през 1989 г.;
8. организиране на разработването и коор­
диниране извършването на годишните инвен­
таризации на вещества, разрушаващи озоновия 
слой, и на парникови газове;
9. оценяване на проекти, свързани със за­
мяната на вещества, разрушаващи озоновия 
слой, енергийната ефективност и увеличаване 
дела на използваните в страната възобновя­
еми енергийни източници в зависимост от 
екологичните ползи (предотвратени емисии на 
парникови газове).
Чл. 37. Дирекция „Превантивна дейност“ 
осъществява:
1. политиката по предотвратяване и преван­
тивен контрол на замърсяването на околната 
среда, в т. ч.:
а) разработване на проекти на нормативни 
актове в областта на: оценка на въздействието 
върху околната среда на инвестиционни пред­
ложения и екологична оценка на планове и 
програми; комплексни разрешителни; схеми за 
управление по околна среда и одит – EMAS, 
и за екомаркировка на Европейския съюз; за­
щита от шум в околната среда; отговорност за 
предотвратяване и отстраняване на екологични 
щети; предотвратяване на големи аварии с 
опасни вещества; регистрация, оценка, разре­
шаване и ограничаване на химикали, устойчиви 
органични замърсители; износ и внос на опасни 
химикали и детергенти;
б) разработване, координация и контрол на 
прилагането на планове за действие във връзка 
с прилагането на европейското законодателство;
в) изготвяне на становища, позиции, участие 
в срещите на компетентните органи на ниво 
Европейски съюз;
г) докладване по прилагане на сближеното 
национално законодателство със законодател­
ството на Европейската общност;
2. провеждане и координиране на процедури­
те по ОВОС на инвестиционни предложения и 
на процедури по екологична оценка на планове и 
програми от компетенциите на министерството, 
в т.ч. координиране съвместно с дирекция „На­
ционална служба за защита на природата“ чрез 
процедурите по ОВОС и екологична оценка на 
оценката на съвместимост по чл. 31 от Закона 
за биологичното разнообразие; подпомагане на 
контрола на издадените решения;
3. изпълнение на задълженията в съответ­
ствие с международната нормативна уредба 
(конвенции) по ОВОС в трансграничен контекст 
и стратегическа екологична оценка и участие 
в съответните работни органи;
4. организация на работата на Висшия екс­
пертен екологичен съвет – основен състав и 
специализирани състави – Междуведомствена 
комисия и Междуведомствен експертен еколо­
гичен съвет;
5. оперативно и методическо подпомагане 
на ИАОС по отношение на издаването, прераз­
глеждането, изменението и актуализирането на 
комплексните разрешителни и по осъществяване 
контрола на шума в околната среда;
6. оценка на получената информация за 
планирани промени в работата на инсталации 
с издадени комплексни разрешителни, вклю­
чително за наличие на „съществена промяна“;
7. контрол по спазване на сроковете за 
приключване и изискванията към процедурите 
по комплексни разрешителни и подпомагане 
на контрола по издадените комплексни раз­
решителни;
8. изпълнение на задълженията в съответ­
ствие с международната нормативна уредба 
по регистрите за изпускането и преноса на 
замърсители и участие в съответните работни 
органи;